รัฐบาลไทย-ข่าวทำเนียบรัฐบาล-“สวพส.บูรณาการถ่ายทอดองค์ความรู้ มุ่งเป้าแก้ไขปัญหาความยากจน ลดการเผา และฝุ่นละออง PM 2.5” ณ บ้านแม่วาก ตำบลแม่นาจร อำเภอแม่แจ่ม จังหวัดเชียงใหม่
วันอังคารที่ 20 กุมภาพันธ์ 2567
“สวพส.บูรณาการถ่ายทอดองค์ความรู้ มุ่งเป้าแก้ไขปัญหาความยากจน ลดการเผา และฝุ่นละออง PM 2.5” ณ บ้านแม่วาก ตําบลแม่นาจร อําเภอแม่แจ่ม จังหวัดเชียงใหม่
“สวพส.บูรณาการถ่ายทอดองค์ความรู้ มุ่งเป้าแก้ไขปัญหาความยากจน ลดการเผา และฝุ่นละออง PM 2.5” ณ บ้านแม่วาก ตําบลแม่นาจร อําเภอแม่แจ่ม จังหวัดเชียงใหม่
นางสาวเบญจพร ชาครานนท์ คณะที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดงาน “วันถ่ายทอดและแลกเปลี่ยนเรียนรู้ เพื่อแก้ไขปัญหาความยากจน ลดการเผา และฝุ่นละออง PM 2.5 แบบบูรณาการและมุ่งเป้า โดยมีผู้แทนกระทรวงเกษตรและสหกรณ์ คณะผู้ทรงคุณวุฒิจากสํานักงานพัฒนาการวิจัยการเกษตร เจ้าหน้าที่สถาบันวิจัยและพัฒนาพื้นที่สูง คณะทํางานบริหารจัดการดิน น้ํา ป่า เพื่อแก้ปัญหาและพัฒนาพื้นที่อําเภอแม่แจ่ม ผู้แทนหน่วยงานที่เกี่ยวข้อง เกษตรกรในพื้นที่อําเภอแม่แจ่ม กลุ่มเกษตรกรเครือข่าย และประชาชนทั่วไป เข้าร่วม ณ บ้านแม่วาก ตําบลแม่นาจร อําเภอแม่แจ่ม จังหวัดเชียงใหม่ ว่า กระทรวงเกษตรฯ โดยสถาบันวิจัยและพัฒนาพื้นที่สูง (องค์การมหาชน) หรือ สวพส. เป็นหน่วยงานหลักในการพัฒนาพื้นที่สูง บูรณาการร่วมกับทุกหน่วยงานของกระทรวงเกษตรและสหกรณ์ ในภาคการเกษตรอย่างครบวงจร โดยประยุกต์ใช้องค์ความรู้จากโครงการหลวง และผลงานวิจัยในการปรับระบบเกษตรที่เป็นมิตรกับสิ่งแวดล้อม เพื่อสร้างรายได้และยังช่วยลดการเผาในพื้นที่เกษตร ภายใต้กระบวนการมีส่วนร่วมกับชุมชนและหน่วยงานต่าง ๆ โดยการบริหารจัดการฐานข้อมูล การพัฒนาแหล่งน้ํา การจัดการเศษวัสดุการเกษตร ทําปุ๋ยหมัก ปรับปรุงบํารุงดินและชีวมวล รวมทั้งการปรับระบบเกษตรที่เป็นมิตรต่อสิ่งแวดล้อม ตลอดจนการรับรองมาตรฐานอาหารปลอดภัย (GAP PM 2.5 Free) และการเชื่อมโยงตลาดในการรองรับผลิตผลที่ได้รับการรับรอง เพื่อลดการเผาและฝุ่นควัน PM 2.5 โดยผู้เข้าร่วมกิจกรรมสามารถนําไปประยุกต์ใช้ในการขยายผลการพัฒนาในพื้นที่อื่น ๆ ต่อไป
ด้าน นางสาวเพชรดา อยู่สุข รองผู้อํานวยการสถาบันวิจัยและพัฒนาพื้นที่สูง กล่าวว่า สวพส. ได้ดําเนินงาน “โครงการพัฒนาพื้นที่สูงแบบโครงการหลวง” มุ่งเน้นดําเนินการเชิงพื้นที่อย่างเป็นระบบครบวงจร โดยกระบวนการมีส่วนร่วมกับชุมชนและหน่วยงานต่าง ๆ แก้ไขปัญหาให้กับชุมชนตามบริบทพื้นที่อย่างยั่งยืน ทั้งด้านเศรษฐกิจ สังคม สิ่งแวดล้อม ตลอดจนการสนับสนุนโครงสร้างพื้นฐานที่จําเป็น รวมทั้งมีการประยุกต์ใช้องค์ความรู้จากผลงานวิจัยเพื่อสนับสนุนการพัฒนา โดยเฉพาะ “การปรับระบบเกษตรที่เป็นมิตรกับสิ่งแวดล้อม” เพื่อสร้างรายได้เพิ่มและยังช่วยลดการเผาในพื้นที่เกษตร โดยมีชุมชนหรือพื้นที่ต้นแบบที่ประสบผลสําเร็จ (Good Practice) ซึ่งได้รับการยอมรับทั้งในระดับประเทศและนานาชาติ
ทั้งนี้ จากผลการดําเนินงานที่ผ่านมา ก่อให้เกิดผลสําเร็จและประโยชน์ในด้านต่าง ๆ แก่ชุมชนบนพื้นที่สูงจํานวนมาก จึงได้นําผลสําเร็จจากพื้นที่ต้นแบบดังกล่าวขยายผลไปยังชุมชนบนพื้นที่สูงอื่น ๆ ภายใต้ความร่วมมือของสํานักงานพัฒนาการวิจัยการเกษตร (องค์การมหาชน) (สวก.) ชุมชนและหน่วยงานทุกภาคส่วน ควบคู่กับการประยุกต์ใช้งานวิจัย เทคโนโลยี และนวัตกรรม ให้สอดคล้องกับปัญหาและบริบทภูมิสังคมของแต่ละพื้นที่ อันจะนําไปสู่การลดปัญหาและบริหารจัดการจุดความร้อน (Hotspot) และพื้นที่เผาไหม้ (Burn Scar) ในพื้นที่เกษตรกรรม ซึ่งเป็นส่วนหนึ่งของแหล่งกําเนิดของฝุ่นละออง PM 2.5 ในพื้นที่เป้าหมายเร่งด่วนภาคเหนือตอนบน โดยเฉพาะพื้นที่อําเภอแม่แจ่ม ซึ่งเป็นเป้าหมายสําคัญ
สําหรับกิจกรรมภายในงาน มีฐานเรียนรู้ 6 ฐาน ประกอบด้วย 1) การจัดทําและบริหารจัดการฐานข้อมูลนิทรรศการแสดงผลสําเร็จของงานวิจัยและงานพัฒนาที่สําคัญ ทั้งในเชิงพื้นที่โครงการพัฒนาพื้นที่สูงแบบโครงการหลวง และในแต่ละมิติของการพัฒนา 2) สร้างป่าสร้างรายได้ ไม้เศรษฐกิจ ไม้ผล ไม้ยืนต้น กาแฟ 3) การจัดการเศษวัสดุทางการเกษตร (อัดก้อน ชีวมวล อาหารสัตว์) 4) การจัดการเศษวัสดุทางการเกษตร (ไถกลบ คันปุ๋ย ปุ๋ยหมัก) 5) พืชไร่ในระบบที่เป็นมิตรกับสิ่งแวดล้อม และ 6) ผักอินทรีย์ในโรงเรือน + Eco Brand